Številka: 900-45/2012-6

Datum: 27. 9. 2012

**Z A P I S N I K**

11. redne seje Sveta Četrtne skupnosti Rožnik MOL, ki je bila v sredo, 20. 6. 2012 ob 18,00 uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana, sklical predsednik Sveta Četrtne skupnosti Rožnik, MOL gospod Anton Gunde, vodila pa jo je podpredsednica Sveta Četrtne skupnosti Rožnik, MOL gospa Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Tomaž Čučnik, Dušan Fatur, Borut Knez, Rastko Korošec, Saša Novak, Vesna Škerl in Živa Vidmar.

OPRAVIČENI ČLANI SVETA: Anton Franc Gunde, Tomaž Šemrov in Jožica Vrhunc.

ODSOTNI ČLANI SVETA: Gregor Ciglar, Selma Halilović, Ana Iskra, Daniel Kušer

,

OSTALI NAVZOČI: Špela Šivavec in Edita Vreg, javni uslužbenki SLS, MU, MOL.

Na začetku seje je predsedujoči ugotovil, da je od 15 članov sveta prisotnih 8 članov, kar pomeni, da je bil svet sklepčen in je lahko začel z delom.

**Seja se ni snemala.**

Seja je bila sklicana z naslednjim

**DNEVNIM REDOM:**

1. **Pregled in potrditev zapisnika 10. redne seje Sveta Četrtne skupnosti Rožnik, MOL.**
2. **Pobude in predlogi članov sveta Četrtne skupnosti Rožnik.**
3. **Spominski dan Četrtne skupnosti Rožnik, MOL.**
4. **Razno.**

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 10. REDNE SEJE SVETA ČETRTNE SKUPNOSTI ROŽNIK, MOL**

Predsedujoča je uvodoma prisotne člane seznanila, da bo zaradi bolezni predsednika Sveta Četrtne skupnosti Rožnik, MOL gospoda Antona Gundeja, sejo na podlagi njegovega pooblastila vodila sama.

Predsedujoča je izpostavila realizacijo sklepov preteklih sej. Prisotni člani sveta so se dogovorili, da bodo na sejah ob pregledu zapisnika, vedno pregledovali tudi kateri sklepi so bili realizirani.

Predsedujoča dal na glasovanje naslednji:

**Predlog SKLEPA št.: 1/10:**

**Glede ureditve hodnika za pešce in ureditve železniškega prehoda na Viški cesti, bo Živa Vidmar pripravila dopis za Slovenske železnice, če na dopis ne bo odgovora, ga bo posredovala tudi Ministrstvu za promet.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 1/10 je bil sprejet.**

**in**

**Predlog SKLEPA št.: 2/10:**

**Svet Četrtne skupnosti Rožnik, Mestne občine Ljubljana, je potrdil zapisnik 10. redne seje Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 2/10 je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI ROŽNIK, MOL**

Predsedujoča je pozvala k razpravi.

Gospod Dušan Fatur je prisotne seznanil, da na desnem bregu Glinščice rasteta dve novi fakulteti. Od kar je bila Glinščica pred štiridesetimi leti regulirana, tam teče tudi precej oblegana pešpot. Predlaga, da se gorvodno od fakultete naredi brv, ki bi omogočila, da se sprehajalci izognejo gradbišču.

Gospod Rastko Korošec je pripomnil, da je po navadi več sprehajalcev kot jih je v Tivoliju.

Gospod Tomaž Čučnik je izpostavil problematiko širitve Viškega pokopališča in ureditev osnovnih kapacitet, ki so ob mrliški vežici potrebne.

V razpravi, v kateri so sodelovali vsi prisotni člani sveta, so se dogovorili, da Tomaž Čučnik pripravi članek, ki ga objavi v dnevniku Delo, predsedujoča pa je dala na glasovanje naslednji:

**Predlog SKLEPA št.: 3/10:**

**Svet Četrtne skupnosti Rožnik, Mestne občine Ljubljana, županu postavlja vprašanje; kdaj se bo začela razširitev in ureditev pokopališča Vič, oziroma kdaj bo izvedena vsaj začasna ureditev sanitarij.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 3/10 je bil sprejet.**

Predsedujoča je prisotne seznanila o pismu bralcev v Delu, z naslovom »Pri Žabarju nič novega«.

Ob ureditvi parkirišča za gostilno Žabar, so bila posekana drevesa, niso pa bila kasneje nadomeščena.

V razpravi, ki se je razvila, so sodelovali vsi prisotni člani sveta. Dejstvo je, da gre v tem primeru za zasebno lastnino, je pa res, da so okoliški stanovalci izgubili parkirno površino.

Predsedujoča je predlagala, da se gospodu Robežniku pošlje prijazno pismo in ga povpraša o njegovih namenih, tudi glede ureditve pešpoti preko mostička, zato je dala na glasovanje naslednji;

**Predlog SKLEPA št.: 4/10:**

**Podpredsednica sveta Četrtne skupnosti Rožnik, MOL gospa Živa Vidmar pripravi pismo za gospoda Robežnika in ga v njem povpraša o nameravani ureditvi pešpoti, parkirišča in zasaditve nadomestnih dreves.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 4/10 je bil sprejet.**

**In**

**Predlog SKLEPA št.: 5/10:**

**Svet Četrtne skupnosti Rožnik, MOL postavlja Oddelku za urejanje prostora, MU, MOL vprašanje zakaj ni narejena pešpot in kolesarska steza od Viške ceste do Ceste dolomitskega odreda in naprej do podhoda ob Gradaščici do Fajfarjeve ulice.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 5/10 je bil sprejet.**

Gospod Tomaž Čučnik, je izpostavil tudi širitev Ceste Dolomitskega odreda in ureditev hodnika za pešce, ki je obljubljen že vrsto let. Iz leta v leto se ga v proračunu MOL odlaga.

Predsedujoča je dala na glasovanje naslednji;

**Predlog SKLEPA št.: 6/10:**

**Svet Četrtne skupnosti Rožnik, MOL postavlja Oddelku za urejanje prostora, MU, MOL vprašanje kdaj bo urejen pločnik na Cesti Dolomitskega odreda in kdaj bo le ta rekonstruirana.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 6/10 je bil sprejet.**

**In**

**Predlog SKLEPA št.: 7/10:**

**Svet Četrtne skupnosti Rožnik, MOL sklepa, da je pri taki obremenitvi Brdnikove ulice, kot je sedaj, dozorel čas, da se Brdnikova ulica spremeni v enosmerno ulico z enostranskim pločnikom.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 7/10 je bil sprejet.**

**AD 3**

**SPOMINSKI DAN ČETRTNE SKUPNOSTI ROŽNIK, MOL**

Predsedujoča je prisotne člane sveta seznanila s pripravo na proslavo spominskega dneva četrtne skupnosti, katera bo v petek 22. 6. 2012, čeprav je uradni spominski dan šele 23. 7. 2012. Letos mineva že sedemdeset let od požiga Brda in Vrhovcev.

Napisala je tudi članek za glasilo Ljubljana. Pokroviteljstvo nad prireditvijo je prevzel župan Mestne občine Ljubljana, gospod Zoran Janković, častni govornik bo Janez Stanovnik.

**AD 6**

**RAZNO**

Pri tej točki dnevnega reda ni bilo razprave, zato je predsedujoči ob 19,30 uri zaključil sejo.

 Živa Vidmar

 podpredsednica Sveta

 Četrtne skupnosti Rožnik

 Mestne občine Ljubljana